**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республика мутасын меститчысь**

**уна патераа керкаясын ӧтувъя эмбур**

**капитальнӧя дзоньталӧмсӧ котыртӧм йылысь»**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2021 вося косму тӧлысь 29 лунӧ

**1 статья.** Пыртны **«Коми Республика мутасын меститчысь уна патераа керкаясын ӧтувъя эмбур капитальнӧя дзоньталӧмсӧ котыртӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2013, 17 №, 351 ст.; 2014, 9 №, 114 ст.; 13 №, 199 ст.; 2015, 7 №, 76 ст.; 21 №, 288 ст.; 2016, 4 №, 61 ст.; 17 №, 222 ст.; 18 №, 255 ст.; 2017, 5 №, 87 ст.; 26 №, 456 ст.; 2018, 4 №, 56 ст.; 10 №, 165 ст.; 14 №, 245 ст.; 2019, 8 №, 104 ст.; 15 №, 213 ст.; 20 №, 301 ст.; 22 №, 370 ст.) татшӧм вежсьӧмъяс:**

1. 4 статьяын:

1) 2 юкӧнса 3 пункт гижны тадзи:

«3) уна патераа керкаын жыръяс кутысьясӧн капитальнӧя дзоньталӧм вылӧ взнослысь медічӧт мында тырвыйӧ мынтӧм;»;

2) содтыны татшӧм сюрӧса 21 юкӧн:

«21. **Уна патераа керкаясын ӧтувъя эмбур капитальнӧя дзоньталӧмсӧ нуӧдӧмлысь сьӧрсьӧн-бӧрсьӧн мунӧмсӧ капитальнӧя дзоньталан дінму уджтасын урчитӧм вылӧ муртӧсъясӧн вӧдитчӧны Коми Республикаса Веськӧдлан котырӧн урчитӧм пӧрадокын.».**

2. 5 статьяса 1 юкӧнлӧн мӧд абзацӧ содтыны татшӧм сюрӧса сёрникузя: «Капитальнӧя дзоньталӧм серти фонд лӧсьӧдан ногсӧ урчитӧм йылысь помшуӧмсӧ колӧ примитны да збыльмӧдны тайӧ уна патераа керкаын жыръяс кутысьяслы капитальнӧя дзоньталӧм вылӧ взносъяс мынтӧм серти кывкутана мог артмытӧдз куим тӧлысьысь абу сёрджык.».

3. 14 статья гижны тадзи:

# «14 статья. Уна патераа керкаясын

#  ӧтувъя эмбур капитальнӧя дзоньталӧмсӧ

#  нуӧдӧм вылӧ канмусянь отсӧг сетӧм

Уна патераа керкаясын ӧтувъя эмбур капитальнӧя дзоньталӧмсӧ нуӧдӧм вылӧ канмусянь отсӧг сетан пӧрадоксӧ да условиеяссӧ вынсьӧдӧ Коми Республикаса Веськӧдлан котыр сэк, кор индӧм отсӧг збыльмӧдӧм вылӧ лӧсялана сьӧмсӧ урчитӧма лӧсялана финансӧвӧй во да планӧвӧй кадколаст вылӧ Коми Республикаса республиканскӧй сьӧмкуд йылысь Коми Республикаса оланпасӧн.».

**2 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти.

Коми Республикаса Веськӧдлан котырлы примитны тайӧ Оланпас збыльмӧдӧмсӧ могмӧдысь нормативнӧй инӧда актъяс.

Коми Республикаса Юралысь В.В. Уйба

Сыктывкар

2021 вося косму тӧлысь 30 лун

19-РЗ №